**Formulare criteriu privind protecția mediului cu aplicarea și a prevederilor art. 200, alin. 1) din Legea nr. 98/2016**

Ofertantul (Operator Economic individual sau asociere de Operatori Economici) demonstrează că deține certificări specifice care atestă respectarea de către acesta a sistemului sau standardului de management de mediu *[introduceți sistemul sau standardul]*.

Ca dovadă preliminară pentru demonstrarea îndeplinirii cerinței minime, Ofertantul trebuie să utilizeze Partea IV. Criterii de selecție, Secțiunea D: Sisteme de asigurare a calității și standarde de management de mediu în DUAE (răspuns) rubrica "Certificate emise de organisme independente cu privire la sistemele sau standardele de management de mediu".

În cazul în care răspunsul Ofertantului este ”Nu”, Operatorul Economic Ofertant completează în DUAE (răspuns), utilizând formatul pus la dispoziție de Autoritatea Contractantă, în câmpul *"Dacă nu, vă rugăm să explicați de ce și să precizați ce alte mijloace de probă privind sistemele sau standardele de management de mediu pot fi furnizate"* cel puțin:

1. motivul pentru care Operatorul Economic Ofertant nu poate să prezinte certificări care să ateste respectarea de către acesta a sistemului sau standardului de management de mediu *[introduceți sistemul sau standardul]*;
2. informații despre ce alte mijloace de probă privind protecția mediului pot fi furnizate.

Cerința mai sus menționată este obligatorie și se evaluează: CERINȚĂ ÎNDEPLINITĂ/CERINȚĂ NEÎNDEPLINITĂ utilizând ca referințe:

1. descrierea din Fișa de Date a Achiziției – secțiunea III.2.3.b) Standarde de asigurare a calității și de protecția mediului, paragraful Standarde sau sisteme de management de mediu,
2. informațiile furnizate de Operatorul Economic Ofertant în DUAE (răspuns),

în aplicarea prevederilor art. 193, alin. (1) din Legea nr. 98/2016 și art. 132, alin. (1) din HG nr. 395/2016, în etapa de verificare a modului de îndeplinire a cerințelor minime,

respectiv,

1. informațiile furnizate de Operatorul Economic Ofertant în DUAE (răspuns),
2. documentele justificative furnizate de Operatorul Economic Ofertant pentru informațiile incluse în DUAE (răspuns),

în aplicarea prevederilor art. 196 din Legea nr. 98/2016 și art. 132, alin. (2) din HG nr. 395/2016.

Orice Operator Economic Ofertant are dreptul să participe în comun cu alți Operatori Economici la Procedura de Atribuire, în condițiile art. 53 din Legea nr. 98/2016.

În cazul în care un Operator Economic Ofertant își exercită dreptul de a participa în comun cu alți Operatori Economici la Procedura de Atribuire, în condițiile art. 53 din Legea nr. 98/2016, pentru a demonstra îndeplinirea cerinței minime, atunci acesta trebuie:

1. să transmită împreună cu Oferta, până la termenul limită comunicat pentru depunerea Ofertei următoarele:
	1. Acordul de asociere;
	2. un formular DUAE (răspuns) separat pentru Operatorul Economic cu care participă la această procedură, care să cuprindă informațiile solicitate în Partea I, Partea II (Secțiunile A și B), Partea III, Partea IV: Criterii de selecție, Secțiunea D: Sisteme de asigurare a calității și standarde de management de mediu rubrica " Certificate emise de organisme independente cu privire la sistemele sau standardele de management de mediu ", completat și semnat în mod corespunzător de Operatorul Economic cu care prezintă Oferta în asociere.
2. Să marcheze „Da” în propriul DUAE (răspuns), Partea II: Informații referitoare la operatorul economic, Secțiunea A: Informații privind operatorul economic la rubrica „Operatorul economic participă la procedura de achiziții publice împreună cu alții?” și să completeze informațiile suplimentare solicitate în acest sens.

În cazul în care Ofertantul este o asociere de Operatori Economici, fiecare membru al asocierii trebuie să demonstreze individual că deține certificări specifice care atestă respectarea de către acesta a sistemului sau standardului de management de mediu *[introduceți standardul]*, pentru partea din Contract pe care o va îndeplini.

La solicitarea expresă a Autorității Contractante și în aplicarea prevederilor art. 196 din Legea nr. 98/2016, transmisă ca urmare a finalizării procesului de evaluare și întocmirea clasamentului ofertelor admisibile pe baza aplicării criteriului de atribuire, Ofertantul (Operator Economic individual sau membru al asocierii) aflat pe primul loc trebuie să fie în măsură sa prezinte documente care să probeze toate afirmațiile incluse în DUAE (răspuns) la rubrica "Certificate emise de organisme independente cu privire la sistemele sau standardele de management de mediu".

Documentele suport includ dar nu se limitează la certificate emise de organisme independente cu privire la sistemul sau standardul de management de mediu solicitat sau alte dovezi pe care Ofertantul le consideră relevante sau le-a nominalizat în DUAE (răspuns) ca documente suport pentru informațiile incluse în DUAE (răspuns) în legătură cu "demonstrarea deținerii de certificări specifice care atestă respectarea de către Ofertant a sistemului sau standardului de management de mediu *[introduceți standardul]”*.

În cazul în care, din orice motive documentele justificative solicitate nu sunt în limba procedurii specificată în secțiunea IV.3.6) a Fișei de Date a Achiziției Operatorii Economici trebuie să prezinte, ca urmare a solicitării exprese a Autorității Contractante versiunea tradusă a respectivelor documente în limba procedurii așa cum este aceasta specificată în secțiunea IV.3.6 a Fișei de Date a Achiziției.

În aplicarea art. 197 din Legea 98/2016, atunci când, la completarea DUAE, Operatorul Economic precizează că documentele justificative pentru afirmațiile și informațiile incluse în declarația pe proprie răspundere (sub forma DUAE) sunt disponibile în format electronic și indică URL-ul și codul de acces la informații, acesta nu trebuie să mai transmită, la solicitarea expresă a Autorității Contractante, documentele suport, ci doar să confirme Autorității Contractante că informațiile sunt disponibile pentru a fi accesate și transferate de la adresa URL menționată de operator și incluse în arhiva electronică constituită la nivel de Autoritate Contractantă.